CELEX: 32018D1004(01)
Language: mt
Date: 2018-10-02 00:00:00
Title: Deċiżjoni tal-Kunsill tat-2 ta’ Ottubru 2018 li taħtar tliet membri tal-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali għal Spanja, is-Slovakkja u Ċipru

4.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 355/2
               
            
         DEĊIŻJONI TAL-KUNSILL
         tat-2 ta’ Ottubru 2018
         li taħtar tliet membri tal-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali għal Spanja, is-Slovakkja u Ċipru
         (2018/C 355/02)
         IL-KUNSILL TAL-UNJONI EWROPEA,
         Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Vokazzjonali (1), u b’mod partikolari l-Artikolu 4 tiegħu,
         Wara li kkunsidra l-listi tal-kandidaturi ppreżentata lill-Kunsill mill-Gvernijiet tal-Istati Membri rigward ir-rappreżentanti tagħhom, u mill-Kummissjoni rigward ir-rappreżentanti tal-organizzazzjonijiet ta’ min iħaddem u tal-organizzazzjonijiet tal-impjegati,
         Billi:
         
                     (1)
                  
                  
                     Bid-Deċiżjoni tiegħu tas-16 ta’ Lulju 2018 (2) u r-Rettifika tad-Deċiżjoni tal-Kunsill tas-16 ta’ Lulju 2018 (3), il-Kunsill ħatar il-membri tal-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali għall-perijodu mit-18 ta’ Settembru 2018 sas-17 ta’ Settembru 2021.
                  
               
                     (2)
                  
                  
                     Il-Kummissjoni ppreżentat kandidatura waħda fir-rigward tar-rappreżentanti tal-impjegati.
                  
               
                     (3)
                  
                  
                     Spanja u s-Slovakkja ppreżentaw żewġ kandidaturi fir-rigward tal-organizzazzjonijiet tar-rappreżentanti tal-gvern.
                  
               ADOTTA DIN ID-DEĊIŻJONI:
         
            Artikolu 1
            It-tliet persuni li ġejjin huma b’dan maħtura membri tal-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali għall-perijodu li jintemm fis-17 ta’ Settembru 2021:
            I.   RAPPREŻENTANTI TAL-GVERNIJIET:
            
                        Spanja
                     
                     
                        Is-Sinjura Clara SANZ LÓPEZ
                     
                  
                        Slovakkja
                     
                     
                        Is-Sur Juraj VANTUCH
                     
                  
               
            II.   RAPPREŻENTANTI TAL-ORGANIZZAZZJONIJIET TAL-IMPJEGATI:
            
                        Ċipru
                     
                     
                        Is-Sur Evangelos EVANGELOU
                     
                  
         
            Artikolu 2
            Il-Kunsill għandu jaħtar membri li għadhom ma ġewx innominati f’data aktar tard.
         
         
            Artikolu 3
            Din id-Deċiżjoni tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, it-2 ta’ Ottubru 2018.
            
               
                  Għall-Kunsill
               
               
                  Il-President
               
               H. LÖGER
            
         
         
            (1)  ĠU L 39, 13.2.1975, p. 1.
         
            (2)  Id-Deċiżjoni tal-Kunsill tas-16 ta’ Lulju 2018 li ġġedded il-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali (ĠU C 253, 19.7.2018, p. 9).
         
            (3)  Rettifika tad-Deċiżjoni tal-Kunsill tas-16 ta’ Lulju 2018 li ġġedded il-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali (ĠU C 325, 14.9.2018, p. 20).